2022 3 14
LT
Europos Sąjungos oficialusis leidinys
L 85/7
(6)
Tarnyba 2015 m. sausio 27 d. nuomonėse (4) padarė išvadą, kad siūlomomis naudojimo sąlygomis citrinų rūgštis, gaunama iš Aspergillus niger DSM 25794 arba CGMCC 4513/CGMCC 5751, arba CICC 40347/CGMCC 5343, nedaro nepageidaujamo poveikio gyvūnų sveikatai, vartotojų saugai ar aplinkai.
Ji taip pat padarė išvadą, kad priedas daro galimai žalingą poveikį odai, gleivinei ir akims ir kad kyla pavojus dėl jo poveikio įkvėpus.
Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai.
Tarnyba taip pat padarė išvadą, kad medžiaga gali būti veiksmingai naudojama pašarų priede kaip rūgštingumą reguliuojanti medžiaga.
Tačiau jo, kaip konservanto, veiksmingumo maiste, nors ir gerai pripažįstamo, įrodymų neužteko, nes pagal tyrimo koncepciją nebuvo atlikta statistinė analizė;
(7)
nepaisant to, kad pateiktų tyrimų statistiniai įrodymai nepatikimi, tai, kad jau yra suteiktas leidimas naudoti citrinų rūgštį maiste ta pačia paskirtimi, pripažinta pakankamu šios medžiagos, kaip konservanto, veiksmingumo įrodymu laikantis Komisijos reglamente (EB) Nr. 429/2008 (5) nustatytų sąlygų;
(8)
Tarnyba 2014 m. liepos 1 d. (6) ir 2015 m. rugsėjo 8 d. (7) priimtose nuomonėse padarė išvadą, kad siūlomomis naudojimo sąlygomis sorbo rūgštis ir kalio sorbatas nedaro nepageidaujamo poveikio gyvūnų sveikatai, vartotojų saugai ar aplinkai.
Ji taip pat padarė išvadą, kad priedai dirgina odą, akis ir kvėpavimo takus.
Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedų naudotojų, sveikatai.
Tarnyba taip pat padarė išvadą, kad sorbo rūgštis ir kalio sorbatas yra maisto priedai, kuriuos Sąjungoje leidžiama naudoti kaip konservantus.
Galima pagrįstai tikėtis, kad maiste pasireiškiantis poveikis bus nustatytas pašaruose, kai jie bus naudojami esant panašioms koncentracijos vertėms ir sąlygoms;
(9)
Tarnyba 2012 m. vasario 1 d. (8) ir 2021 m. gegužės 6 d. (9) priimtose nuomonėse padarė išvadą, kad siūlomomis naudojimo sąlygomis acto rūgštis, natrio diacetatas ir kalcio acetatas nedaro nepageidaujamo poveikio gyvūnų sveikatai, vartotojų saugai ar aplinkai.
Ji taip pat padarė išvadą, kad praskiesta rūgštis laikoma dirgikliu, o esant didesnėms koncentracijos vertėms ji yra ėsdinanti ir kelia ypatingą pavojų akims.
Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai.
Tarnyba taip pat padarė išvadą, kad acto rūgštis, natrio diacetatas ir kalcio acetatas yra maisto priedai, kuriuos Sąjungoje leidžiama naudoti kaip konservantus.
Galima pagrįstai tikėtis, kad maiste pasireiškiantis poveikis bus nustatytas pašaruose, kai jie naudojami esant panašioms koncentracijos vertėms ir panašioms sąlygoms;
(10)
Tarnyba 2011 m. lapkričio 16 d. (10) priimtoje nuomonėje padarė išvadą, kad siūlomomis naudojimo sąlygomis propiono rūgštis, natrio propionatas, kalcio propionatas ir amonio propionatas nedaro nepageidaujamo poveikio gyvūnų sveikatai, vartotojų saugai ar aplinkai.
Ji taip pat padarė išvadą, kad propiono rūgštis ir natrio propionatas, kalcio propionatas ir amonio propionatas ėsdina odą, gleivinę ir akis.
Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedų naudotojų, sveikatai.
Be to, Tarnyba padarė išvadą, kad propiono rūgštis, natrio propionatas, kalcio propionatas ir amonio propionatas gali būti naudojami pašaruose kaip konservantai;
(4) EFSA Journal 2015;13(2):4009 ir EFSA Journal 2015;13(2)4010.
(5) 2008 m. balandžio 25 d.
Komisijos reglamentas (EB) Nr. 429/2008 dėl išsamių Europos Parlamento ir Tarybos reglamento (EB) Nr.
1831/2003 įgyvendinimo taisyklių, susijusių su prašymų išduoti leidimą pašarų priedams rengimu ir teikimu bei pašarų priedų vertinimu ir leidimų išdavimu (OL L 133, 2008 5 22, p. 57).
(6) EFSA Journal 2014;12(7):3792 (7) EFSA Journal 2015;13(9):4239 (8) EFSA Journal 2012;10(2):2571 (9) EFSA Journal 2021;19(5):6615 (10) EFSA Journal 2011;9(12):2446